open-index/open-wikipedia-markdown huggingface dataset:
Virgin Group

**Virgin Group** on erikseen hallinnoitujen yritysten muodostama yhtymä, joista jokainen käyttää julkkismiljärdööri Sir Richard Bransonille kuuluvaa Virgin-brändiä. Ydinliiketoiminta-alueita ovat matkailu, viihde ja lifestyle, tosin yritys toimii myös useilla muillakin aloilla.

Vaikka Bransonille kuuluukin kokonaan Virgin-brändin omistus- ja hallinta, yhtymään kuuluvien yritysten omistus- ja hallintorakenne vaihtelee. Kaikki Virgin-nimen alla toimivat yhtiöt ovat erillisiä kokonaisuuksia. Jotkut yhtiöt Branson omistaa kokonaan ja joistain ainoastaan vähemmistön. Välillä hän myös ainoastaan lisensoi brändin (esimerkiksi Virgin Radio). Virgin Group omistaa muun muassa Virgin Atlantic-, Virgin Blue-, Virgin America- (nykyään osa Alaska Airlinesia ) ja Polynesian Blue -lentoyhtiöt ja Virgin Voyages -risteilyalusyhtiön.

Videopelien julkaisu on ollut vuonna 1983 perustetussa Virgin Games -yrityksessä, jonka nimi on muuttunut useaan kertaan perustamisen jälkeen.

Avaruustoimintaan keskittyviä ovat Virgin Galactic ja Virgin Orbit. Jälkimmäinen on vienyt avaruuteen Cubesat-satelliitteja Boeing 747:n alta laukaistavalta raketilla. Huhtikuussa 2023 Virgin Orbit päätyi konkurssiin sen jälkeen, kun se epäonnistui yrityksessä laukaista satelliitti aikaisemmin samana vuonna. 

Virgin Racing oli kilpa-autoiluun keskittyvä talli.

## Lähteet

## Aiheesta muualla

*Virgin Group
Allāhu akbar

**Allāhu akbar** (), johon viitataan myös termillä *takbīr* (; johdettu sanan *ʾakbar* juurikonsonanteista k-b-r), on arabiankielinen lause, joka  tarkoittaa ”Jumala on suurempi”. *ʾAkbar* on adjektiivin niin sanottu elatiivimuoto, joka ilman vertailukohtaa käytettäessä voi tarkoittaa myös "suurin" tai "mitä suurin".

*Allāhu akbar* on rituaalinen rukous eli *[[dhikr]]* (), jollaiset ovat tavallisia erityisesti suufilaisuudessa. Kyse on Jumalan muistamisesta siten, että toistetaan hänen nimiään. *Dhikr* kehittyi joukoksi formuloita, kuten *lā ʾilāha ʾilla llāh* (ei ole muuta jumalaa kuin Jumala) *Allāhu akbar,* (Jumala on suuri), *[[Al-hamdu lillah|al-ḥamdu lī-llāh]],* (ylistetty olkoon Jumala) tai *bismillah* (Jumalan nimeen). Näitä lauseita toistetaan ääneen tai hiljaa mielessä.  

*Allāhu akbar* on rukouksena erityisen yleinen, sillä se esiintyy useita kertoja kolmesta viiteen kertaa päivässä tehtävässä rukouksessa kaikissa islamin suuntauksissa. Lause on islamilaisessa kulttuurissa muutenkin yleinen, ja sitä käytetään tilanteissa, jotka eivät suoraan liity uskontoon. 

Länsimaissa ”*Allahu akbar*” tunnetaan suuren yleisön keskuudessa sen takia, että muslimiterroristit käyttävät sitä sotahuutona.

## Historiallista taustaa
Israelilainen jihadismin tutkija David Bukay selostaa takbirin taustaa seuraavasti. Lausahdus tunnettiin myös aikana ennen islamin profeetta Muhammedia. Monijumalaiset (pakanat) tarkoittivat huudolla *Allāhu ʾakbar* sitä, että Allah on suurempi kuin yksikään muu jumala, jota Arabian niemimaalla palvottiin. Allah oli tuolloin sama kuin Kuun jumala Hubal, joka oli arabialaisen pantheonin ylijumala. Mekassa sijaitsevassa Kaabassa ja sen ympärillä oli aikana ennen islamia 360 erilaista mies- tai naispuolista jumalpatsasta, joiden joukossa Musta kivi edusti Kuun jumalaa. 

Bukayn selostus vastaa etenkin USA:n evankelikaanipiireissä 1900-luvun lopulla levinnyttä käsitystä, että islamin Jumala Allah olisi ollut arabien kuunjumala. Bukayn tarina ei saa tukea varhaisimmasta Muhammed-elämäkerrasta, joka kirjoitettiin 800-luvulla (Ibn Ishaq/Ibn Hisham) eikä liioin länsimaisesta nykytutkimuksesta, joka koskee Kaaban luonnetta. Sen sijaan *"Allah akbar!"* esiintyy Ibn Ishaqin varhaisessa Muhammed-elämäkerrassa useita kertoja sekä sotahuutona että rukouksena. 

## Allāhu akbar islamilaisten valtioiden lipuissa

Image:Flag of Afghanistan.svg|Afganistan
Image:Flag of Iraq.svg|Irak
Image:Flag of Iran.svg|Iran


## Katso myös

* Dhikr

## Lähteet
Kokonainen funktio

Funktioteoriassa **kokonainen funktio** on holomorfinen funktio koko kompleksitasossa. Tyypillisiä esimerkkejä kokonaisista funktioista ovat polynomit, eksponenttifunktiot ja kokonaisten funktioiden summat, tulot ja yhdisteet. Kokonainen funktio voidaan aina esittää suppenevan potenssisarjan avulla.

Kokonaisella funktiolla voi olla singulariteetti tai jopa oleellinen singulariteetti laajennetun kompleksitason äärettömyyspisteessä, jolloin funktiota kutsutaan transsendenttiseksi kokonaiseksi funktioksi. Liouvillen lauseesta seuraa, että funktio, joka on kokonainen koko Riemannin pallolla, on vakio.

Liouvillen lause antaa kokonaisia funktioita koskien tärkeän tuloksen, jonka mukaan rajoitettu kokonainen funktio on vakio. Tätä ominaisuutta voidaan käyttää algebran peruslauseen todistukseen. Picardin lause on merkittävä yleistys Liouvillen lauseesta, jonka mukaan ei-vakio kokonainen funktio saa jokaisen kompleksiarvon korkeintaan yhtä lukuun ottamatta. Jälkimmäisestä poikkeuksesta esimerkkinä toimii eksponenttifunktio, joka ei saa arvokseen nollaa missään pisteessä.
Knives Out (albumi)

**Knives Out** on Jermainen esikoisalbumi. Se ilmestyi 6. syyskuuta 2006. Levyn tuotti, äänitti ja miksasi Antto Tuomainen, ja masteroi Svante Forsbäck. Äänitys tapahtui huhti-kesäkuun 2006 aikana. Kappaleesta "The Snipers" julkaistiin single, joka sijoittui Suomen virallisen singlelistan sijalle 8. Kappaleen albumiversio on miksattu ja masteroitu uudelleen, ja demoilta löytyvät Boston Massacre ja Goodbye Sign on äänitetty kokonaan uudestaan.

## Kappaleet
#
#
#
#
#
#
#
#
#
#
#

## Kokoonpano
* Petri Mäkelä – laulu, kitara
* Antti Loponen – kitara, kosketinsoittimet
* Tuomas Lammi – basso
* Petri Valkiala – rummut

## Arvostelut
* Desibeli.net: 
* Soundi: 

## Lähteet
William Brade

**William Brade** (1560 – 26. helmikuuta 1630) oli englantilainen säveltäjä, viulisti ja viola da gamban soittaja. Hän vaikutti myöhäisen renessanssin ja varhaisen barokin ajalla. Suurimman osan ammattiurastaan hän vietti Saksassa. 

William Brade lähti vuoden 1590 tienoilla kotimaastaan Saksaan. Hän työskenteli muun muassa Brandenburgissa ja vuosina 1594–1596 Kristian IV:n palveluksessa Tanskassa. Vuodet 1606–1608 hän vietti Bückeburgissa ja vuodet 1608–1610 Hampurissa. Vuonna 1610 hän palasi Bückeburgiin. Hän vietti viimeiset vuotensa Hampurissa, eikä hänen tiedetä enää palanneen Englantiin.

Suurin osa William Braden musiikista on jousisoittimille sävellettyä tanssimusiikkia. Hänen varhaisemmassa tuotannossaan, kuten vuonna 1609 Hampurissa julkaistussa kokoelmassa, on vaikutteita englantilaisesta musiikista, kuten Peter Philipsin ja John Dowlandin tuotannosta. Myöhemmin hän otti mallia italialaisesta musiikista ja sävelsi muun muassa canzonan. 

## Lähteet
Osnabrück

**Osnabrück** on kaupunki Saksan luoteisosassa Ala-Saksin osavaltiossa. Se sijaitsee Hasejoen varrella, Teutoburgin metsän ja Wiehengebirgen matalan vuorijonon välissä. Kaupungissa on arviolta 162&nbsp;403 asukasta (vuonna 2015), ja sen pinta-ala on 119,79 neliökilometriä.

## Historia
Frankkien kuningas Kaarle Suuri perusti Osnabrückin vuoden 780 tienoilla. Hieman ennen vuotta 803 Osnabrückista tuli piispanistuimen keskus. Vuonna 889 kuningas Arnulf antoi sille kaupankäynti-, tulli- ja rahanlyöntioikeudet. Kaupunginoikeudet Osnabrückille myönnettiin vuonna 1171, ja samoihin aikoihin kaupunki oli myös tärkeä hansakaupunki.

Osnabrückin junaturmassa tammikuussa 1918 kuoli kaksitoista suomalaista jääkäriä.

## Koulutus
Osnabrück on yliopistokaupunki: Siellä sijaitseva Osnabrückin yliopisto on perustettu vuonna 1974. Yliopistolla on noin 10&nbsp;000 opiskelijaa. Lisäksi kaupungissa sijaitsee ammattikorkeakoulu, sekä Pohjois-Saksan katolinen korkeakoulu.

## Luonto
Kaupungin ympärillä on luonnonpuisto Natur- und Geopark TERRA.vita, joka liittyy Teutoburgin metsään.

## Ystävyyskaupungit
*  Afula
*  Angers
*  Derby
*  Evansville, Indiana
*  Tver

## Lähteet

## Aiheesta muualla

* Kaupungin viralliset kotisivut
* Osnabrückin yliopiston kotisivut
Hua Hin

**Hua Hin** (, ”kivipää”) on kaupunki Prachuap Khiri Khanin provinssissa Thaimaassa. Se sijaitsee Siaminlahden länsirannikolla noin 193 km etelään Bangkokista. Kaupungin hallinnollinen status on amphoe ja sen asukasluku on 65&nbsp;983 henkeä (2019). Kaupunki on Thaimaan vanhimpia rantalomakohteita.

## Historia

Kuningas Mongkut (Rama IV) oli tunnettuna tähtitieteen harrastajana tullut paikalle tarkkailemaan ennustamaansa auringonpimennystä vuonna 1868. Myöhemmin vuonna 1910 prinssi Chakrabongse, Rama VI:n veli, vieraili paikalla metsästysretkellä mieltyen paikkaan niin, että rakennutti paikalle huvilan. Muita hovin jäseniä seurasi perässä, kunnes 1920-luvulla kuningas Prajadhipok (Rama VII) rakennutti paikalle kuninkaallisen palatsin *Klaikangvonin* (suomeksi ”kaukana huolista”, vrt. ). Nimitys osoittautui sikäli vääräksi, että kuningas syöstiin vallasta hänen ollessaan huvilallaan lomailemassa vuonna 1932. Kuninkaallisia varten paikalle vedettiin myös rautatie.

Hua Hinin rautatieasema on hyvin säilyneenä kaunis esimerkki vanhasta rautatiearkkitehtuurista. Hua Hinin vanhimpia hotelleja on entinen *Railway Hotel*, joka laajennettiin 1980-luvun loppupuolella nykyiseksi Sofitel Central -rantahotelliksi mutta samalla osin säilytettiin. Kuninkaallisten ja seurapiirien perässä tulivat myöhemmin massaturistit 1980-luvulla. Hua Hinia on sanottu Pattayan vastakohdaksi – sen kohderyhmänä ovat varsinkin lapsiperheet ja eläkeläiset. Viime aikoina Hua Hinin turismi on vilkastunut huomattavasti ja kaupungissa on suoritettu suuria laajennus- ja rakennustöitä.

## Uusi provinssi
Kolmesta amphoesta – Hua Hin, Cha Am, Pranburi – ja yhdestä tambonista (Sam Roi Yod) on kaavailtu uutta provinssia kunnioittamaan kuninkaan 80-vuotispäivää 2007. Uuden provinssin nimi annetaan kuninkaan itsensä päätettäväksi, eikä se ole vielä tiedossa. 

## Katso myös
*Cha Am

## Lähteet

## Aiheesta muualla

*MinneThaimaassa - Kohdeopas: Hua Hin – Laaja tietopaketti Hua Hinin matkailusta
*Hua Hin.com matkailusivusto
*Observer magazine – Hua Hinin tunnetuin lehti
Lewis Campbell

**Lewis Campbell** (3. syyskuuta 1830 &ndash; 25. lokakuuta 1908) oli brittiläinen klassisen kirjallisuuden tutkija. Hän oli syntyisin Edinburghista, Skotlannista. Hänen isänsä Robert Campbell oli runoilija Thomas Campbellin serkku.

Campbell opiskeli Edinburgh Academyssä, Glasgow'n yliopistossa sekä Oxfordin yliopistossa. Hän opetti Oxfordin Queen's Collegessa (1855&ndash;1858), toimi sijaisena Milfordissa, Hampshiressä (1858&ndash;1863) ja kreikan kielen professorina St Andrewsin yliopistossa (1863&ndash;1894). Vuonna 1894 hänet valittiin Oxfordin Balliol Collegen kunniajäseneksi.

## Teokset

Tutkijana Campbell tunnetaan ennen kaikkea Sofoklesta ja Platonia käsittelevistä töistään. Hänen teoksiinsa ja käännöksiinsä kuuluvat:

* *Sophocles* (2. painos, 1879)
* Platon, *[[Sofisti (dialogi)|Sofisti]]* ja *[[Valtiomies (dialogi)|Valtiomies]]* (1867)
* *[[Theaitetos (dialogi)|Theaitetos]]* (2. painos, 1883)
* *[[Valtio (Platon)|Valtio]]* (yhdessä Benjamin Jowettin kanssa, 1894)
* *Life and Letters of Benjamin Jowett* (yhdessä E. A. Abbottin kanssa, 1897)
* *Letters of B. Jowett* (1899)
* *Life of [[James Clerk Maxwell]]* (yhdessä W. Garnettin kanssa, 1884)
* *A Guide to Greek Tragedy for English Readers* (1891)
* *Religion in Greek Literature* (1898)
* *On the Nationalisation of the Old English Universities* (1901)
* *Verse translations of the plays of [[Aiskhylos|Aeschylus]]* (1890)
* *Sophocles* (1896)
* *Tragic Drama in Aeschylus, Sophocles and [[William Shakespeare|Shakespeare]]* (1904)
* *Paralipomena Sophoclea* (1907).
Offenbach am Main

**Offenbach am Main**, lyhyemmin **Offenbach**, on kaupunki Hessenin osavaltiossa, Saksassa. Offenbach sijaitsee Mainjoen varrella Frankfurt am Mainin kaakkoispuolella ja on osa Reinin-Mainin metropolialuetta. Kaupungissa on arviolta 123&nbsp;734 asukasta (vuonna 2015) ja sen pinta-ala on 44,89 neliökilometriä.

## Historia
Offenbach mainitaan kirjallisissa lähteissä ensimmäisen kerran vuonna 977. 1800-luvulla teollisuuden kasvaessa voimakkaasti koko Saksassa Offenbachin asukasluku lähti nopeaan nousuun. Kaupunki oli myös aikoinaan Saksan nahkateollisuuden keskus, ja tuosta ajasta kaupungissa on vielä muistona Saksan nahkamuseo. Kaupungissa myös järjestetään kansainvälisiä nahkamessuja. 

## Liikenne
Kaupunkirautatieverkosto Reinin-Mainin S-Bahn kattaa Offenbachin kaupungin.

## Lähteet

## Aiheesta muualla

* Viralliset kotisivut
Jaakko Borg

**Jaakko Grels Borg** (20. syyskuuta 1927 Helsinki – 15. lokakuuta 2005 Helsinki) oli suomalainen muusikko, säveltäjä ja levytuottaja. Borg toimi 1950-luvun alusta alkaen Musiikki-Fazerilla studiopäällikkönä, vastaten useiden levytysten sovituksista. Hän myös ideoi MTV3:n *[[Syksyn sävel]]* -ohjelman vuonna 1968. Tunnettuja Borgin sävellyksiä ovat muun muassa ”Uudelleen jos luokses tulla voisin”, ”Kevätunta” ja ”Kuulen sydämen ääntä”. Borg teki paljon sovituksia venäläisistä kansanlauluista. Hän käytti useita salanimiä, muun muassa V. Salanov. 

1970-luvulta lähtien Borg alkoi keskittyä enemmän taidemusiikkiin, ja tuotti muun muassa ensimmäiset kokonaiset suomalaiset oopperaäänitteet. Hän toimi tuolloin Finlandia Records -yhtiön taiteellisena johtajana ja jatkoi tehtävässä 1980-luvun lopulle. Finlandia Recordsin tuotantopäällikkönä Jaakko Borgin jälkeen jatkoi Jari Tiessalo, joulukuusta 1990 aina kevääseen 2004 asti, jolloin Warner Musicin levypuolen ulkomaisten omistajamuutosten jälkeen levymerkin aktiivinen ja säännöllinen julkaisutoiminta lopetettiin.

Borgille myönnettiin valtion säveltaidepalkinto vuonna 1985, Suomen Leijonan ritarimerkki vuonna 1987, Sibelius-mitali vuonna 1988 ja levytuottajien kunniapalkinto Kultainen Emma vuonna 1997.

Jaakko Borgin veljiä olivat oopperalaulaja Kim Borg ja arkkitehti Olli Borg.

Borg on haudattu Hietaniemen hautausmaalle.

## Lähteet

## Aiheesta muualla
* Jaakko Borgin muistokirjoitus ''Helsingin Sanomissa''.
* Jaakko Borg Populaarimusiikin museon tietokannassa.
Ohotsk

**Ohotsk** () on runsaan 4&nbsp;000 asukkaan kaupunkityyppinen taajama Ohotajoen suulla Ohotanmeren rannalla, Habarovskin aluepiirin pohjoisosissa Venäjän kaukoidässä. Ohotsk on Ohotskin piirin hallintokeskus.

## Asukasluvun kehitys
*5 738 (2002)
*5 500 (2004)
*5 389 (2005)
*4&nbsp;215 (2010)

## Historia
Vuonna 1647 perustettu Ohotsk on ensimmäinen venäläisten perustama asutuskeskus Venäjän kaukoidässä.

## Lähteet

## Aiheesta muualla
*Ohotskista aluepiirin sivuilla
Friedrich Schleiermacher

**Friedrich Daniel Ernst Schleiermacher** (21. marraskuuta 1768 Breslau, Sleesia – 12. helmikuuta 1834 Berliini) oli preussilainen teologi ja filosofi.

## Teologia

Schleiermacher sijoittuu teologiansa kanssa romantiikan vuosisataan. Tämän ajan mukaisesti hän painottaa tunteen ja itsetiedostuksen merkitystä kristillisessä teologiassa. Hänen mukaansa kristillinen usko ja teologia liittyvät ”absoluuttiseen riippuvuuden tarpeeseen”, eikä uskonnon olemusta voi tämän vuoksi tavoittaa yksin järjen kautta.
  
Schleiermacher haluaa sanoutua irti valistukselle tyypillisestä tavasta nähdä Kristuksen kuoleman merkitys vain moraalisena tai eettisenä esikuvana. Tämän sijaan hän haluaa korostaa sen uskonnollista pelastukseen liittyvää arvoa. Hänen mukaansa Kristus on ihmisen jumalatietoisuuden esikuva ja äärimmäinen esimerkki ihmisen hurskaudesta.

## Hermeneutiikka

Schleiermacher pitää hermeneutiikkaa kaikkia tekstejä koskevana ymmärtämismetodina. Hänen mukaansa tekstit tulisi käsittää elämänilmauksiksi. Tekstin ymmärtämisen tulisi olla mahdollisimman holistista ja perustua lingvistiseen ja psykologiseen ymmärtämiseen. Lingvistisessä osassa tekstin merkitystä tarkastellaan osana laajempia teksti- ja kulttuurikokonaisuuksia. Psykologisessa prosessissa tärkeää olisi asettua tai eläytyä kirjoittajan psykologiseen elämäntilanteeseen ja elämänhistoriaan. Tämän vuoksi tekstin ymmärtäminen vaatii mahdollisimman paljon historiallista taustatietoa. Ymmärtäminen on luonteeltaan kehämäistä, mutta paranee hermeneuttisen kehän prosessissa jatkuvasti.

## Teokset

Schleiermacherin kootut teokset on julkaistu kolmessa osassa:
# Teologiset teokset (11 osaa)
# Saarnat (10 osaa)
# Filosofiset ja sekalaiset teokset (9 osaa)

### Pääteoksia

* *Über die Religion.: Reden an die Gebildeten unter ihren Verächtern* (1799; Göttingen 1906, suom. )
* *Monologen* (1800; 1902)
* Platonin teosten saksankielinen käännös (osat 1–5, 1804–1810; osa 6. *[[Valtio (Platon)|Valtio]]* 1828)
* *Grundlinien einer Kritik der bisherigen Sittenlehre* (1803)
* *Kurze Darstellung des theologischen Studiums* (1811)
* *Der christliche Glaube nach den Grundsätzen der evangelischen Kirche* (1821–1822, 2. muutettu painos 1830–1831; 6. painos 1884)
* *Pädagogische Schriften* (Piatz, 3. painos, 1902)

## Lähteet

## Aiheesta muualla

* Friedrich Daniel Ernst Schleiermacher (Stanford Encyclopedia of Philosophy) 
* Friedrich Schleiermacher: The Father of Modern Protestant Theology
Anselm Feuerbach

**Anselm Feuerbach** (12. syyskuuta 1829 – 4. tammikuuta 1880) oli saksalainen taidemaalari. Hän syntyi Speyerissä tunnetun arkeologin poikana. Hän oli Saksan 1800-luvun uusklassisen koulukunnan johtavia taidemaalareita.

Feuerbachin teoksia on esillä monissa Saksan johtavissa gallerioissa: Stuttgartissa on hänen teoksensa *Ifigenia*; Karlsruhessa *Dante Ravennassa*; Münchenissä *Medea* ja Berliinissä *Konsertti*, hänen viimeinen merkittävä maalauksensa. Muita hänen merkkiteoksiaan ovat *Amazonien taistelu*, *Pietà*, *Platonin pidot*, *Orfeus ja Eurydike* sekä *Ariosto Ferraran puistossa*.

## Lähteet

## Aiheesta muualla
On the Way to Wonderland

**On the Way to Wonderland** on Sunrise Avenuen toukokuussa vuonna 2006 julkaistu debyyttialbumi. Levyllä soittaa kokoonpano Samu Haber, Janne Kärkkäinen, Raul Ruutu ja Sami Osala. Osalaa korvaa suurimmassa osassa kappaleita Teijo Jämsä, ja koskettimia soittaa tuottaja Jukka Backlund.

Albumista on olemassa myös niin sanottu kultapainos (Gold Edition), joka julkaistiin 29. marraskuuta 2006 albumin ylitettyä Suomessa kultalevyyn oikeuttavan 15&nbsp;000 myydyn kappaleen rajan. Kultapainos sisältää debyyttialbumin kappaleiden lisäksi viisi uutta versiota. __notoc__
Albumi ylitti Suomessa platinalevyn rajan helmikuussa 2007 ja yhtye sai palkinnot siitä maaliskuussa.

Albumin ensimmäinen single *All Because of You* julkaistiin helmikuussa 2006.

## Menestys
Albumi ylsi parhaimmillaan Suomen virallisen listan sijalle 2.Suomessa  ja Saksassa albumin myynti on ylittänyt platinalevyrajan. Myös Itävallassa, Kreikassa ja Sveitsissä albumi on myynyt kultaa.

Saksan vuoden 2007 soitetuimpien radiokappaleiden top 100 -listalta löytyy kolme Sunrise Avenuen kappaletta. Korkeimmalle nousi *Fairytale Gone Bad*, joka myi Saksassa kultaa ja sai toiseksi eniten soittoaikaa Saksan radioissa. *Forever Yours* löytyy listan sijalta 55 ja *Heal Me* sijalta 87. 

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
#:**Kultapainoksen bonuskappaleet**
# 
# 
# 
# 
# 

## Arvostelut
* Allmusic: 
* Desibeli.net: 
* Nyt.fi: 
* Soundi: 

## Singlet
* ”All Because of You” (15. helmikuuta 2006)
* ”Romeo” (19. huhtikuuta 2006)
* ”Fairytale Gone Bad” (23. elokuuta 2006)
* ”Forever Yours” (marras–joulukuu 2006) (promo)
* ”Diamonds” (9. toukokuuta 2007)
* ”Heal Me” (12. syyskuuta 2007)
* ”Choose to Be Me” (20. helmikuuta 2008)

## Lähteet

## Aiheesta muualla
*
All Because of You

**All Because of You** on Sunrise Avenuen ensimmäinen single, heidän debyyttialbumiltaan On the Way to Wonderland. Single julkaistiin helmikuussa 2006.

## Kappaleet
# 

## Listasijoitukset

## Lähteet

## Aiheesta muualla
*
Romeo (kappale)

**Romeo** on Sunrise Avenuen toinen single vuodelta 2006. Singlellä soittaa kokoonpano Samu Haber, Janne Kärkkäinen, Raul Ruutu ja Sami Osala. Romeosta on tehty myös musiikkivideo. Nimikappaleen lisäksi single sisältää kappaleen *Nasty*, joka ei ole alkuperäisellä *[[On the Way to Wonderland]]* -levyllä, mutta se löytyy saman levyn kultapainoksesta.

## Listasijoitukset

## Aiheesta muualla
* Romeo (kappale) Discogsissa.
MDA (näytönohjain)

**MDA** () on IBM:n vuonna 1981 julkaistun IBM PC:n näytönohjain. MDA ei sisältänyt grafiikkaominaisuuksia, vaan ainoastaan yksivärisen tekstitilan joka pystyi esittämään 80 saraketta 25 rivillä.

## Tekniset ominaisuudet
MDA-näytönohjain sisälsi 4 kilotavua videomuistia. Korkean terävyyden ja selkeän merkistön vuoksi standardi olikin käytössä ennen kaikkea yritysmaailmassa ja tekstinkäsittelyssä.

MDA tarjosi merkistölle seuraavat ominaisuudet: *näkymättömyys, alleviivaus, kirkas (lihavointi), käänteinen video ja vilkutus*. Näistä osan pystyi yhdistämään, joten esimerkiksi **kirkas, alleviivattu teksti** oli mahdollista tuottaa ruudulle.

### Merkistö
MDA:n merkistö koostui merkeistä, jossa jokainen merkki käytti 9&nbsp;&times;&nbsp;14 pikseliä yhden merkin ollessa 7&nbsp;&times;&nbsp;11 pikseliä. Vaikka teoreettinen enimmäisresoluutio oli 720&nbsp;&times;&nbsp;350 pikseliä (joka on siis 9 pikseliä &times; 80 merkkiä = 720 pikseliä ja 14 pikseliä &times; 25 riviä = 350 pikseliä), ei standardi kuitenkaan tukenut kuin enintään 256 yhtäaikaista merkkiä. Nämä merkit tallennettiin näytönohjaimen lukumuistiin, eikä tämän vuoksi määrään pystytty vaikuttamaan ohjelmallisesti.

Merkistö jota käytettiin MDA:ssa tunnetaan nykyisin nimellä CP437 (). 

### Näyttötila
* **Resoluutio:** 720&nbsp;&times;&nbsp;350 pikseliä
* **Kuvasuhde:**: 72:35
* **Värisyvyys**: 1 bitti per pikseli (bpp)

### Liitin
Fairytale Gone Bad

**Fairytale Gone Bad** on Sunrise Avenuen kolmas single heidän ensimmäiseltä On the Way to Wonderland -nimiseltä debyyttialbumilta. Single julkaistiin Suomessa 23. elokuuta 2006. Kappaleesta tehtiin samaan aikaan myös musiikkivideo, joka kuvattiin Espanjan Barcelonassa. Videon ohjasi Yhdysvalloissa työskentelevä tunnettu ohjaaja-valokuvaaja Ralf Strathmann, joka on aikaisemmin kuvannut ja ohjannut videoita monille artisteille kuten Apocalypticalle, Blink 182:selle ja HIMille.

*Fairytale Gone Bad* palkittiin NRJ Radio Awardseissa parhaana suomalaisena kappaleena, ja se valittiin Ranskan tunnetuimman urheilutapahtuman, Ranskan ympäriajon tunnusmusiikiksi.

Eija Kantolan vuoden 2012 levyllä *Peili* on suomenkielinen cover Fairytale Gone Badista nimeltä *Häkkilintu*. Suomenkieliset sanat on tehnyt Jonnaemilia Kärkkäinen eli Jo Angel. Idea suomenkieliseen versioon tuli Sunrise Avenuen laulajan Samu Haberin äidiltä.

## Single
# 
# 
# 
# 
# 

## Listasijoitukset

## Lähteet

## Aiheesta muualla
*
Hat Yain kansainvälinen lentoasema

**Hat Yain kansainvälinen lentoasema**  sijaitsee yhdeksän kilometrin päästä Hat Yain kaupungista eteläisessä Thaimaassa. Kenttää ylläpitää Airports of Thailand, PCL. Lentoaseman kautta kulkee vuosittain yli 4 miljoonaa matkustajaa, lentoja on noin 9 500 ja rahtia kuljetetaan 12 000 tonnin edestä. Kiitotien kapasiteetti on 30 lentoa tunnissa.  

## Lähteet

## Aiheesta muualla
* Hat Yain kansainvälisen lentoaseman kotisivut
20 suosikkia – Tango Pelargonia

**Tango Pelargonia – 20 suosikkia** on suomalaisen laulajan Kari Kuuvan studioalbumi. Se julkaistiin 1997. 

## Kappaleet
#
#
#
#
#
#
#
#
#
#
#
#
#
#
#
#
#
#
#
#
Rey Misterio, Sr.

**Rey Misterio, Sr.**, oikealta nimeltään **Miguel Ángel López Díaz** (8. tammikuuta 1958 Tijuana, Baja California – 20. joulukuuta 2024) oli meksikolainen showpainija, joka teki ensiesiintymisensä painijana 6. tammikuuta 1976. Hän voitti urallaan muun muassa WWA:n juniorimaailmanmestaruuden kahdesti. Hän voitti WWA Tag Team -mestaruuden veljenpoikansa Rey Mysterion kanssa. Misterion liikkeitä olivat muun muassa Power Bomb ja Plancha.

## Lähteet
Post Whatever

**Post Whatever** on Jermainen toinen demo-EP. Julkaisun aikaan kaikki kappaleet olivat vapaasti ladattavissa netistä. Levyn promoversio kantoi nimeä Promo 05 ja sisälsi vain neljä ensimmäistä kappaletta. Myöhemmin Post Whateverin ja ensimmäisen ep:n None of Us Live in Glass Houses kappaleita on myyty samalla levyllä. 

Post Whateverin Avausraidasta Goodbye Signistä tehtiin samana vuonna musiikkivideo, joka on ilmaisessa nettilevityksessä. Goodbye Sign tuli myös seuraavalle singlelle Metro Skylle ja uudelleenäänitettynä debyyttialbumi *[[Knives Out (albumi)|Knives Out]]ille*. Levyn äänitti, miksasi ja masteroi Petri Mäkelä joulukuun 2004 ja tammikuun 2005 välisenä aikana. Koskettimet soitti Petri Valkiala.

## Post Whatever
# Goodbye Sign 
# These Falls 
# I Took a Bullet 
# Plastics 
# Numbers
# Until Nothing Can Reach 
# Count Me Out

## Kokoonpano
* Petri Mäkelä – laulu, kitara
* Antti Loponen – kitara
* Tuomas Lammi – basso
* Petri Valkiala – rummut
Metro Sky

**Metro Sky** on Jermainen ensimmäinen CD-single, ja Indie Jonesin ensimmäinen julkaisu. Singlellä mukana myös Tampereen Aleksanterin kirkossa kuvattu Goodbye Sign video. Edellisestä Jermaine-tuotoksesta, CD-ep:stä Post Whatever otettiin *Metro Sky*lle mukaan Goodbye Sign-kappale. Kaksi uutta kappaletta äänitettiin 10.–11. syyskuuta 2006 Antto Tuomaisen äänittämänä ja miksaamana.

## Kappaleet
#Metro Sky
#Penny Arcade
#Goodbye Sign
#Goodbye Sign (video)

## Kokoonpano
* Petri Mäkelä – laulu, kitara
* Antti Loponen – kitara
* Tuomas Lammi – basso
* Petri Valkiala – rummut
The Snipers

**The Snipers** on Jermainen ensimmäinen single neljä kuukautta myöhemmin ilmestyneeltä debyyttilevyltä *[[Knives Out (albumi)|Knives Out]]*. Avausraita The Snipers löytyy albumilta uudelleen miksattuna ja masteroituna. Singlen äänitti, tuotti ja miksasi Antto Tuomainen huhti-toukokuun 2006 aikana. Singlen masteroi Petri Mäkelä.

Single ylsi Suomen virallisen listan sijalle 8.

## Kappaleet
#The Snipers
#Powder Dry

## Kokoonpano
* Petri Mäkelä – laulu, kitara
* Antti Loponen – kitara, kosketinsoittimet
* Tuomas Lammi – basso
* Petri Valkiala – rummut

## Lähteet
Numero 2

**Numero 2** on suomalaisen rock-yhtyeen Eero ja Jussi & The Boys studioalbumi. Finnlevy julkaisi albumin cd-levynä ja c-kasettina vuonna 1992. Warner Music Finland julkaisi albumin digitaalisissa jakelukanavissa 2013 ja Svart Records uudelleen vinyyli-lp:nä 18.10.2019.

## Kappaleet
A-puoli

# ”Balladi kanuunasta” - 2.04
# ”Candy Man” - 3.23
# ”Maailmain” - 3.05
# ”Crawfish” - 3.01
# ”Skinnie Minny” - 2.59
# ”Nobody Knows You When You're Down and Out” - 3.26
# ”Unelmoin mä vain” - 2.09
# ”Rip it Up” - 2.03

B-puoli

#  ”Tummanpunainen” - 3.11
# ”My Prayer” - 2.51
# ”Viisi villiruusua” - 3.31
# ”I Just Wanna Make Love to You” - 2.22
# ”Salainen rakkaus” - 3.19
# ”Kiddio” - 2.13
# ”Ronski Antti” - 2.15
# ”Balladi kanuunasta” (instrumentaali) - 2.05

## Kokoonpano
* Eero Raittinen – laulu, rummut
* Jussi Raittinen – laulu, rytmikitara, kazoo, piano ja urut
* Kaj Westerlund – soolokitara, piano
* Lasse Kvist – bassokitara
### Vierailevat muusikot
* Rauno Lehtinen – piano, urut ja taustalaulu
* Jukka Kuoppamäki – akustinen kitara, taustalaulu

## Aiheesta muualla
* Rytmimusiikin Syke: Numero 2
Matthew Upson

**Matthew James Upson** (s. 18. huhtikuuta 1979 Hartismere, Englanti) on englantilainen uransa päättänyt jalkapalloilija. 185-senttinen Upson oli pelipaikaltaan puolustaja.

Upson pelasi urallaan Lutonissa, Arsenalissa, Nottinghamissa, Crystal Palacessa, Readingissa, Birminghamissa, West Hamissa, Stokessa, Brightonissa, Leicesterissä sekä Milton Keynes Donsissa. Pelatessaan West Hamissa hän toimi joukkueen kapteenina vuosina 2009–2011. Arsenalissa pelatessaan Upson voitti Englannin Valioliigan mestaruuden kaudella 2001–2002.

Englannin maajoukkuetta Upson edusti yhteensä 21 kertaa vuosina 2003–2010. Hän kuului Englannin joukkueeseen MM-kilpailuissa 2010, joissa hän pelasi kaksi ottelua. Hän teki urallaan kaksi maaottelumaalia: ensimmäisen 19. marraskuuta 2008 ystävyysottelussa Saksaa vastaan ja toisen 27. kesäkuuta 2010 MM-kilpailuiden neljännesvälieräottelussa Saksaa vastaan.

## Lähteet
Whiteheadin lause

Matematiikassa homotopiateoriaan kuuluva **Whiteheadin lause** sanoo, että jos jatkuva kuvaus *f* topologisten avaruuksien *X* ja *Y* välillä indusoi isomorfismin kaikkien homotopiaryhmien välille, on *f* homotopiaekvivalenssi olettaen, että *X* ja *Y* ovat yhtenäisiä CW-komplekseja. Tuloksen todisti J. H. C. Whitehead ja se tarjosi perustelut CW-kompleksien hyödyllisyydelle homotopiateoriassa.

Tarkemmin sanottuna, olkoon annetut CW-kompleksit *X* ja *Y* kantapisteinään *x* ja *y* tässä järjestyksessä. Olkoon *f* jatkuva kuvaus 

:*f* : *X* &rarr; *Y*,

jolle *f*(*x*) = *y*. Kun *n* &ge; 0, tarkastellaan indusoituja kuvauksia

:*f** : &pi;*n*(*X*,*x*) &rarr; &pi;*n*(*Y*,*y*),

missä &pi;*n* tarkoittaa kaikilla *n* &ge; 1 *n*:ttä homotopiaryhmää. Kun *n* = 0 tämä tarkoittaa polkukomponenttien kuvausta. Jos sekä *X* että *Y* ovat yhtenäisiä, ei kuvaus *f* anna mitään tietoa avaruuksista. Sanomme, että *f* on **heikko homotopiaekvivalenssi** jos kuvaukset *f** ovat kaikki bijektiivisiä. Tällöin Whiteheadin lause sanoo, että heikko topologiaekvivalenssi yhtenäisten CW-kompleksien välillä on itse asiassa homotopiaekvivalenssi.
Pforzheim

**Pforzheim** on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonon pohjoisella rajaseudulla, Stuttgartista luoteeseen. Kesäkuun 2022 lopussa kaupungissa oli 127&nbsp;052 asukasta, ja se on pinta-alaltaan 98,03 neliökilometrin suuruinen. Väestötiheys on 1&nbsp;296 as./km².

Pforzheim muodostaa oman kaupunkipiirinsä (*Stadtkreis*), eli se ei kuulu mihinkään Saksan piirikunnista.

Pforzheim sai alkunsa roomalaisena kylänä, *Vicus Portuksena*, vuonna 90 eaa. Kaupunkina Pforzheimia on dokumentoitu vuodesta 1095 alkaen. Keskiajalla kaupunki tunnettiin varsinkin latinankielisestä koulustaan, jonka opettajina toimivat muun muassa Johannes Reuchlin sekä Philipp Melanchthon. Kello- ja jalokivikoruteollisuus, josta Pforzheim vielä nykyäänkin tunnetaan maailmanlaajuisesti, alkoi kaupungissa vuonna 1767, kun sinne perustettiin ensimmäinen niitä valmistava tehdas.

Toisen maailmansodan ilmapommituksissa Pforzheim tuhoutui miltei täydellisesti. 23. helmikuuta 1945 Britannian kuninkaallisten ilmavoimien pommituksessa kuoli noin 18&nbsp;000 ihmistä vain 22 minuutin aikana, väkilukuun (n. 60&nbsp;000) suhteutettuna enemmän kuin missään muussa Saksan kaupunkeihin kohdistetussa pommituksessa. Kaupunki on sittemmin noussut taas jaloilleen palaten takaisin pohjoisen Schwarzwaldin alueen keskukseksi.

## Ystävyyskaupungit
* Guernica, Espanja
* Saint-Maur-des-Fossés, Ranska
* Vicenza, Italia
* Győr-Moson-Sopron, Unkari
* Irkutsk, Venäjä
* Nevşehir, Turkki
* Osijek, Kroatia
* Tschenstochau, Puola

## Lähteet

## Aiheesta muualla

* Viralliset kotisivut
CW-kompleksi

Topologiassa **CW-kompleksi** on eräänlainen topologinen avaruus, jonka otti käyttöön J. H. C. Whitehead homotopiateoriassa. CW-kompleksien ideana oli saada topologisten avaruuksien luokka, joka oli laajempi kuin simplikaalisten kompleksien luokka. Nykyään sanotaan, että CW-komplekseilla on paremmat kategoriset ominaisuudet kuin simplekseillä. CW-komplekseilla on lisäksi kombinatorinen luonne, jolloin niillä voidaan laskea paremmin kuin simplekseillä. CW-kompleksien tulee englannin kielen sanoista *closure-finite weak topology*.
Minä menen Jumalan muistiin

**Minä menen Jumalan muistiin** on suomalaisen laulajan Kari Kuuvan studioalbumi. Se julkaistiin 1983.

## Kappaleet

# "Sinua rakastetaan" – 2.13
# "Minä menen Jumalan muistiin" – 4.05
# "Ota vastaan" – 3.03
# "Ole tänään tosissas" – 3.21
# "Löysin Jeesuksen" – 3.05
# "Lauluista parhain" – 4.51
# "Kaipauksen riemu täyttää" – 3.32
# "Siinä on sarkasi sun" – 3.59
# "Takaisin vankilaan" – 4.19
# "Oman onnensa seppä" – 3.19
# "Löytöretkelle tulevaisuuteen" – 3.26
# "Sä elää saat armostaan" – 4.35

Kari Kuuva oli naimisissa kuvittaja Salli Parikan kanssa (1982-1996) , joka sekä valokuvasi että suunnitteli hänen levyjensä kannet. Tämä kansi on valokuvattu Nuuksiossa, Espoossa 1983. Kuvan ja kannen suunnittelu: Salli Parikka-Kuuva. Kari Kuuva halusi itsestään kuvan juuri tällä tavalla otettuna.
Se avautuu

**Se avautuu** on suomalaisen laulajan Kari Kuuvan studioalbumi. Se julkaistiin 1982. 

## Kappaleet
# "Kaikki paremmaks’ muuttuu" – 2.16
# "Ken murtuu nousta hän saa" – 3.10
# "Se avautuu" –  4.43
# "Unesta valoa päin" – 2.47
# "Herätys – väckning" – 3.18
# "Vastauksen sain" – 3.40
# "Kyllä Herra meidät hoitaa" – 3.16
# "Uskon suurimpaan oikeudenmukaisuuteen" – 3.16
# "Ei rakkautta suurempaa" – 3.42
# "Käy seuraamaan" – 2.59
# "Mikä tärkeintä on elämässä" – 3.21
# "Kiitos Herrani" – 3.30
Kirjapaja

**Kirjapaja ** on vuosina 1942–2013 toiminut suomalainen kirkollinen kustannusliike. Se on nykyisin Publiva Oy:n kirjakustannuksen tuotemerkki. Kirjapaja on erikoistunut uskonnollisen kirjallisuuden ja kirkollisten kirjojen kustantamiseen, mutta merkittävä osa sen vuosittain julkaisemasta noin sadasta nimikkeestä kuuluu yleiseen kirjallisuuteen ja elämäntaitoon.

Kirjapaja syntyi Kustannus-Osakeyhtiö Kotimaan tytäryhtiöksi ja oli osa Kotimaa-yhtiöiden toimintaa. Kirjapaja yhdistyi keväällä 2013 Lasten Keskuksen kanssa. Vuodesta 2019 lähtien yhtiö on toiminut nimellä Publiva Oy.

## Palkinnot
Kirjapajan kustantama Tuomo Mannermaan teos *Pieni kirja Jumalasta* sai Vuoden kristillinen kirja -palkinnon 1995.

## Lähteet

## Aiheesta muualla
* Kirjapajan kotisivut
* Lasten Keskuksen kotisivut
* Edukustannuksen kotisivut
Pelkkää Kuuvaa

**Pelkkää Kuuvaa** on suomalaisen laulajan Kari Kuuvan studioalbumi. Se julkaistiin 1974. 

## Kappaleet
# "Mitä tästä seuraa" – 2.57
# "Niin hyvä olla" – 3.03
# "Nainen" – 2.31
# "Entinen maineeni" – 2.27
# "Ruusut ja kaktukset" – 2.34
# "Parta tässä kasvaa" – 2.22
# "Paloi rinnassani tuli" – 2.01
# "Peikko mustasukkaisuuden" – 2.43
# "Isä teki mukin" – 2.33
# "Pois mene rakkaani" – 2.58
# "Raivostunut nainen" – 2.31
# "Dangan-Daga-dai" – 3.07
Siegen

**Siegen** on kaupunki Saksan länsiosassa Nordrhein-Westfalenin osavaltiossa. Se sijaitsee Siegjoen varrella, josta se on myös saanut nimensä. Kaupungissa oli 102&nbsp;560 asukasta vuoden 2022 lopussa, ja sen pinta-ala on 114,69 neliökilometriä.

Ensimmäisen kerran Siegen esiintyy kirjallisissa lähteissä vuonna 1079, nimellä *Sigena*. Vuonna 1224 Siegen mainitaan vastikään rakennettuna kaupunkina. Nykyisin Siegen on Etelä-Westfalenin hallinnollinen ja palvelullinen keskus. Kaupungin teollisuus on pitkälti metalliteollisuutta. Siegen tunnetaan myös yliopistokaupunkina. Siegenin yliopistossa opiskelee noin 16&nbsp;000 opiskelijaa.

## Ystävyyskaupungit
* Spandau, Saksa
* Rijnsburg, Alankomaat
* Leeds, Yhdistynyt kuningaskunta
* Ypres, Belgia
* Zakopane, Puola
* Plauen, Saksa

## Lähteet

## Aiheesta muualla

* Viralliset sivut
Macabre

**Macabre** on Illinoisissa, Chicagossa vuonna 1985 perustettu heavy metal -yhtye. Musiikissaan bändi yhdistelee death- ja thrash-metallia ja grindcorea, jota he itse kutsuvat *Murder Metaliksi* (*murhametalli*). Bändi on toiminut alusta asti samalla kokoonpanolla, ja jäsenillä on sivuprojekti Macabre Minstrels, joka soittaa akustisia cover-versioita tunnetuista "nuotiolauluista". Sanoitukset ovat miltei kaikki tositarinoita sarjamurhaajista ja massamurhaajista, heidän murhistaan ja uhreistaan. Bändin kitaristi-laulaja Corporate Death haastatteli mm. John Gacya ja Jeff Dahmeria heidän ollessaan elossa käyttäen materiaalia bändin sanoituksissa. Hän oli myös paikalla Dahmerin oikeudenkäynnissä ja vieraili Gacyn luona useasti hänen ollessaan vankilassa. Corporate Deathin Dahmerista keräämän materiaalin pohjalta julkaistiin vuonna 2000 teemalevy *Dahmer*.

## Diskografia
### Studioalbumit
* *[[Gloom (Macabren albumi)|Gloom]]* - (1989) 
* *[[Sinister Slaughter]]* - (1993)
* *[[Dahmer]]* - (2000)
* *[[Murder Metal]]* - (2003)
* *[[Grim Scary Tales]]* - (2011)
* *[[Carnival of Killers]]* - (2020)

### EP:t
* *[[Grim Reality]]* - (1987)
* *[[Nuclear Blast 4-way split]]* - (1993)
* *[[Behind the Wall of Sleep]]* - (1994)
* *[[Unabomber (EP)|Unabomber]]* - (1999)
* *[[Morbid Campfire Songs]]* - (2002)
* *[[Human Monsters]]* - (2010)
* *[[Slaughter Thy Poser]]* - (2012)

### Singlet
* *[[Shitlist]]* - (1988)
* *[[Nightstalker]]* - (1993)
* *[[Drill Bit Lobotomy]]* - (2003)

### Muut julkaisut
* *[[Macabre Electric & Acoustic Two CD Set]]* - (2004)
* *[[True Tales of Slaughter and Slaying - Live in Holland]]* DVD - (2006)

## Triviaa

* Corporate Death nähdään John Borowskin ohjaaman elokuvan *Albert Fish: In Sin He Found Salvation* DVD-version extroissa. Extroista löytyy myös Macabren live-esiintyminen.
* Ryan Nicholsonin ohjaaman elokuvan *[[Live Feed]]* DVD-version extroissa on Macabren musiikkia. Itse elokuvassa näyttelijä Kevan Ohtsjilla on päällään Macabre-paita.

## Aiheesta muualla

* Kotisivut 
* Yhtyeen MySpace-sivusto
GarageBand

**GarageBand** on Applen kehittämä musiikinteko-ohjelma. Ohjelma toimitetaan jokaisessa uudessa Applen Macintosh-tietokoneessa. Päivityksiä myydään Applen omaan OS X -järjestelmään suunnatun kuluttajaohjelmisto iLifen mukana.

GarageBandissa on digitaalisten soittimien kirjasto, jossa on mm. syntetisaattori- ja rumpulooppeja. Käyttäjä voi myös itse tehdä omia looppeja joko käyttämällä oikeaa instrumenttia, midi-koskettimistoa tai nuotintamalla. JamPack -kirjastoja hankkimalla voi laajentaa digitaalisten soittimien valikoimaa.

GarageBandilla pystyy myös nauhoittamaan autenttisia WAV-muotoisia audioraitoja mikrofonilla tai kytkemällä minkä tahansa analogista ääntä syöttävän laitteen äänikortin linjasisäänmenoon. GarageBand sisältää useita efekti- ja instrumenttivahvistinmallinnoksia , joten esimerkiksi kitaran ja tietokoneen välille ei välttämättä tarvita erillistä etuastetta. Lisäksi käyttäjä voi itse tehdä ja muokata erilaisia efektejä tarpeisiinsa sopiviksi. 

Ohjelmaa ei ole suunniteltu ammattilaisille, vaan aloittelijoille mahdollistamaan musiikin tekeminen helpommaksi.
Outolintu (Kari Kuuvan albumi)

**Outolintu** on suomalaisen laulajan Kari Kuuvan studioalbumi. Se julkaistiin 1989.

## Kappaleet
# "Herkkä juttu" – 3:15
# "Rupsahda rauhassa, rakkaani mun" – 3:54
# "Nyt hän on tähti" – 4:16
# "Digitaalimies" – 2:30
# "Kaikki ohi mennyt on" – 3:36
# "Radanvarren talo" – 4:04
# "Tuhannet kitarat – miljoonat viulut" – 3:42
# "Sydänverilaulut" – 3:19
# "Outolintu" – 3:04
# "Pisara vierasta verta" – 3:18
# "Pääteasema" – 4:20
# "Rakkaus on hiljainen" – 4:07
Karl Svensson

**Karl Svensson** (s. 21. maaliskuuta 1984 Jönköping, Ruotsi) on ruotsalainen jalkapalloilija, pelipaikaltaan puolustaja. Hän edustaa Allsvenskanissa pelaavaa IFK Göteborgia.

Aiemmin hän on edustanut kotimaassaan IFK:n lisäksi Jönköpingiä sekä Skotlannissa Rangersia ja Ranskassa SM Caenia. 

Svensson on pelannut myös Ruotsin maajoukkueessa. Hän kuului Ruotsin joukkueeseen  vuoden 2006 MM-kisoissa.

## Lähteet
N-butyyliasetaatti

**N-butyyliasetaatin** kemiallinen kaava on C6H12O2 ja rakennekaava CH3COO(CH2)3CH3. N-butyyliasetaatista käytetään myös nimitystä *butyylietanoaatti*.

N-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,2 g/mol, sulamispiste –78&nbsp;°C, kiehumispiste 126&nbsp;°C, suhteellinen tiheys 0,88 g/cm3 (vesi = 1,0 g/cm3), liukenee veteen 20&nbsp;°C:n lämpötilassa 0,7 g/100 ml, leimahduspiste 22&nbsp;°C c.c., itsesyttymislämpötila 420&nbsp;°C ja CAS-numero 123-86-4.

Yhdistettä esiintyy kukkien tuoksuissa ja semiokemikaalina eliöiden viestinnässä.

N-butyyliasetaatin isomeerisia asetaatteja ovat isobutyyliasetaatti, sek-butyyliasetaatti ja tert-butyyliasetaatti.

Butyyliasetaatilla on hyvä liuotuskyky ja se kykenee liuottamaan myös useita polymeerejä, kuten kumeja, polyvinyyliasetaattia, polystyreeniä ja selluloosaa. Tämän vuoksi sitä käytetään liuottimena. Sen tuoksu muistuttaa esimerkiksi omenaa tai päärynää, minkä vuoksi butyyliasetaattia käytetään myös hajusteissa.

## Lähteet

## Aiheesta muualla
*
*PubChem: Butyl acetate 
*Human Metabolome Database (HMDB): n-Butyl acetate 
*ChemBlink: Butyl acetate 
*Dr. Duke's Phytochemical and Ethnobotanical Databases: Butyl acetate 
*Pherobase: Floral Compound - 4Ac 
*Pherobase: Semiochemical - 4Ac
Daylight Dies

**Daylight Dies** on Pohjois-Carolinassa vuonna 1996 perustettu yhdysvaltalainen metalliyhtye, jonka tyylilaji on melodinen death metal ja doom metal.

Daylight Dies sai vuonna 2002 levytyssopimuksen Relapse Recordsilta. Samana vuonna ilmestyi yhtyeen ensimmäinen täysimittainen albumi *No Reply*. Yhtye kiersi Yhdistyneessä kuningaskunnassa, Irlannissa, Belgiassa, Alankomaissa, Yhdysvalloissa ja Kanadassa Katatonian ja Lacuna Coilin kanssa. 

Loppuvuodesta 2005 Daylight Dies solmi levytyssopimuksen Candlelight Recordsin kanssa. Maaliskuussa 2006 ilmestyi albumi *Dismantling Devotion*. Kesäkuussa 2006 yhtye ilmoitti tekevänsä lokakuun 20. ja marraskuun 19. välisenä aikana kiertueen Katatonian ja Moonspellin kanssa. 9. elokuuta 2006 julkaistiin musiikkivideo kappaleelle "Lies That Bind". 

## Jäsenet
* Nathan Ellis – laulu
* Barre Gambling – kitara
* Charley Shackelford – kitara
* Egan O'Rourke – basso, laulu
* Jesse Haff – rummut

## Diskografia

### Studioalbumit
* *No Reply* (2002)
* *Dismantling Devotion* (2006)
* *Lost to the Living* (2008)
* *A Frail Becoming* (2012)

### Livealbumit
* *Live at the Contamination Festival* (2005)

### Singlet
* *A Portrait in White* (2008)

### Demot
* *The Long Forgotten Demo* (1999)
* *IDLE* (2000)

## Aiheesta muualla
* Viralliset sivut
Christian Wilhelmsson

**Christian ”Chippen” Wilhelmsson** (s. 8. joulukuuta 1979 Malmö, Ruotsi) on ruotsalainen jalkapalloilija, pelipaikaltaan keskikenttäpelaaja.

Wilhelmsson on seuratasolla edustanut muun muassa Mjällbyä, Stabækia, Anderlechtia, Nantesia, Romaa, Boltonia ja Deportivo La Coruñaa.

Wilhelmsson lukeutui Ruotsin maajoukkueen vakionimiin. Hän kuului Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa. Hän pelasi kaikkiaan 79 maaottelua ja teki niissä yhdeksän maalia vuosina 2001–2012.

## Lähteet
Mandrake (albumi)

**Mandrake** on saksalaisen power metal -yhtye Edguyn viides albumi. Se julkaistiin vuonna 2001. Levyn julkaisemisen yhteydessä tehty keikkakiertue on Edguyn tähänastisen historian suurin, sisältäen 60 konserttia ympäri maailmaa. Albumin kappaleista yhdestä, ”All the Clownsista”, on kuvattu myös musiikkivideo, mutta video julkaistiin ainoastaan Etelä-Euroopassa.

## Kappalelista
#
#
#
#
#
#
#
#
#
#

*Kappaleet 2–3 ja 5: musiikki Jens Ludwig ja Tobias Sammet, sanat Tobias Sammet
*muut kappaleet: musiikki ja sanat Tobias Sammet

### Erikoispainos
#
#

## Kokoonpano albumilla
* Tobias Sammet – laulu, koskettimet
* Jens Ludwig – kitara
* Dirk Sauer – kitara
* Tobias Exxel – basso
* Felix Bohnke – rummut

## Arvostelut
* Metalliluola: 8+/10
* Soundi: 

## Lähteet

## Aiheesta muualla
* Levyn sanoitukset Darklyrics-sivustolla 
* All the Clowns -musiikkivideo
* 
*
Isobutyyliasetaatti

**Isobutyyliasetaatin** kemiallinen kaava on C6H12O2 ja rakennekaava CH3COOCH2CH(CH3)2. Isobutyyliasetaatista käytetään myös nimityksiä *2-metyylipropyyliasetaatti*, *2-metyyli-1-propyyliasetaatti* tai *beta-metyylipropyylietanoaatti*.

Isobutyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste − 99 °C, kiehumispiste 118 °C, tiheys 0,87 g/cm3, liukenee veteen 20 °C:n lämpötilassa 0,67 g/100 ml, leimahduspiste 18 °C c.c., itsesyttymislämpötila 421 °C ja CAS-numero 110-19-0. 

Yhdistettä esiintyy kukkien tuoksuissa ja semiokemikaalina eliöiden viestinnässä.

Isobutyyliasetaatin isomeerisia asetaatteja ovat n-butyyliasetaatti, sek-butyyliasetaatti ja tert-butyyliasetaatti.

Isobutyyliasetaattia käytetään liuottimena. Lisäksi sitä käytetään hajusteena ja aromiaineena, joihin se tuo omenan, banaanin, aprikoosin, mansikan, ananaksen tai rommin kaltaisen tuoksun ja maun. Isobutyyliasetaattia valmistetaan esteröimällä isobutanolia etikkahapon kanssa.

## Lähteet

## Aiheesta muualla
*
*PubChem: Isobutyl acetate 
*Human Metabolome Database (HMDB): 2-Methylpropyl acetate 
*ChemBlink: Isobutyl acetate 
*Dr. Duke's Phytochemical and Ethnobotanical Databases: Isobutyl acetate 
*Pherobase: Floral Compound - isobutyl acetate 
*Pherobase: Semiochemical - isobutyl acetate
Johan Elmander

**Johan Erik Calvin Elmander** (s. 27. toukokuuta 1981 Alingsås, Ruotsi) on ruotsalainen jalkapalloilija, pelipaikaltaan hyökkääjä.

Holmalunds IF:ssä uransa aloittanut Elmander debytoi Allsvenskanissa keväällä 2000 Örgryten paidassa. Nuori hyökkääjä herätti kiinnostusta ulkomailla ja hän siirtyi vuonna 2000 alankomaalaiseen Feyenoordiin. Rotterdamilaisseurassa Elmander oli mukana voittamassa UEFA Cupin finaalissa 2002 Borussia Dortmundin 3-2 päästen kentälle 76. minuutilla. http://www.uefa.com/competitions/uefacup/history/season=2001/round=1557/match=69455/report=ev.html

Elmander ei kuitenkaan ollut tyytyväinen vähäiseen peliaikaan Feyenoordissa ja siirtyi 2002 lainalle kotimaahansa Djurgårdenin joukkueeseen. Samana vuonna hän juhli tuplamestaruutta tukholmalaisseurassa. Kauden 2003-04 hän pelasi lainalla NAC Bredassa.

Vuonna 2004 Elmander siirtyi Feyenoordista tanskalaiseen Brøondbyhyn, jossa hänen uransa lähti nousuun. Tuplamestaruuteen päättyneellä kaudella 2004–2005 Elmander teki 27 ottelussa 9 maalia ja seuraavalla kaudella hän maalasi 13 kertaa. Hyvät otteet herättivät kiinnostusta ulkomailla ja vuonna 2006 Elmander siirtyi ranskalaiseen Toulouseen.

Kaudella 2006–2007 Elmander oli iskussa ja oli 11 maalillaan yksi Toulousen kantavista voimista joukkueen sijoittuessa liigassa sensaatiomaisesti kolmanneksi. Mestarien liigassa Liverpool FC pudotti aneemisen Toulousen karsinnoissa eikä syyskausi sujunut liigassakaan hyvin. Elmander on kuitenkin iskenyt maaleja hyvään tahtiin ja koko joukkueen peli on piristynyt kauden vanhetessa. 

Tammikuun siirtoikkunan aikana Elmanderin perässä on huhuttu olevan useita eurooppalaisia huippuseuroja Tottenhamista Real Madridiin. Newcastle Unitedin on kerrottu tarjonneen hänestä 10 miljoonaa puntaa. http://uk.eurosport.yahoo.com/09012008/58/ligue-1-real-enter-elmander-pursuit.html

Ruotsin maajoukkueessa Elmander oli mukana MM-kisoissa 2006. Hän pääsi kentälle kahdessa ottelussa vaihtomiehen roolissa, mutta EM-karsintojen aikana hän on noussut Lars Lagerbäckin avainmiehistöön. 

EM-karsinnoissa Elmander neljä osumaa iskenyt Elmander kuului myös lopputurnauksessa päävalmentaja Lagerbäckin luottopelaajiin. Henrik Larssonin palattua maajoukkuetehtäviin, sai Elmander peliaikaa oikeana laitalinkkinä Toulousesta tutumman kärkipaikan sijaan. 

Alkulokoon päättyneiden EM-kisojen jälkeen Elmander siirtyi surkean kauden 2007–2008 pelanneesta Toulouse FC:stä Englannin Valioliigassa pelaavan Bolton Wanderersin riveihin. Siirtosumma on arvioiden mukaan noin 12,6 miljoonaa euroa. Vuonna 2011 hän siirtyi turkkilaiseen Galatasarayhyn ja pelasi sittemmin muun muassa Englannin Valioliigan Norwich Cityssä lainasopimuksella.

Ruotsin maajoukkueessa Elmander pelasi kaikkiaan 85 ottelua ja teki niissä 20 maalia.

## Meriitit

* UEFA Cup: 2002
* Ruotsin mestaruus: 2002
* Ruotsin Cup: 2002
* Tanskan mestaruus: 2005
* Tanskan Cup: 2005

## Lähteet
Gafsa

**Gafsa** (tai Qafsah; arabiaksi قفصة) on kaupunki Etelä-Tunisiassa ja samannimisen kuvernementin pääkaupunki. Kaupungissa on 95 000 asukasta. 

Kaupungissa ja sitä ympäröivällä Djeridin alueella on merkittävää fosfaattiteollisuutta. 

Gafsan nimi ja asutuksen juuret yltävät mesoliittiselle ajalle. Se oli Numidialainen kaupunki, jonka Rooman valtakunnan joukot tuhosivat vuonna 106 eaa.. Trajanus rakennutti sen uusiksi.  Roomalaiselta ajalta periytyy Gafsan roomalainen kylpylä, *Piscines romaines*, joka on yhä käytössä. Gafsa sijaitsee 369 kilometriä etelään pääkaupunki Tunisista.

## Vuoden 1980 tapahtumat
Vuonna 1980 kaupunki vallattiin yhdeksi päiväksi.
Noin 300 tunisialaisen maanpakolaisen ryhmä saapui Libyasta ja valloitti kaupungin tavoitteenaan syrjäyttää presidentti Habib Bourguiba. Ranska ja Yhdysvallat asettuivat tukemaan Bourguibaa ja lähettivät sotilaita Tunisiaan. 48 ihmistä kuoli seuranneissa taisteluissa. Vallankaappausyrityksen organisoivat Algeria ja Libya.

## Lähteet
Sek-butyyliasetaatti

**sek-butyyliasetaatin** kemiallinen kaava on C6H12O2 ja rakennekaava CH3COOCH(CH3)CH2CH3. sek-butyyliasetaatista käytetään myös nimeä *1-metyylipropyyliasetaatti*.

sek-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste −99 °C, kiehumispiste 112 °C, tiheys 0,87 g/cm3, liukenee veteen 20 °C:n lämpötilassa 0,8 g/100 ml, leimahduspiste 17 °C c.c. ja CAS-numero 105-46-4. 

sek-butyyliasetaatin isomeerisia asetaatteja ovat n-butyyliasetaatti, isobutyyliasetaatti ja tert-butyyliasetaatti.

1-metyylipropyyliasetaatilla on vain vähän teollista merkitystä. Sitä käytetään lähinnä nitroselluloosan liuottamiseen. 

## Lähteet

## Aiheesta muualla

*